OpenLLM-France/wikimedia huggingface dataset:
# Paroy (Doubs)

Paroy Frantziako udalerria da, Doubs departamenduan dagoena, Franche-Comté eskualdean. 2013an 123 biztanle zituen.

## Demografia
### Biztanleria

2007an Paroy udalerrian erroldatutako biztanleak 113 ziren. Familiak 41 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 17 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 54 etxebizitza zeuden, 46 familiaren etxebizitza nagusia ziren, 7 bigarren erresidentzia ziren eta 1 hutsik zegoen. 51 etxeak ziren eta 3 apartamentuak ziren. 46 etxebizitza nagusietatik 36 bere jabearen bizilekua ziren, 7 alokairuan okupaturik zeuden eta 2 doan lagata zeuden; 9 etxek hitu gela zituzten, 9 etxek lau zituzten eta 27 etxek bost zituzten. 43 etxek euren parking plaza propioa zuten azpian. 21 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Paroy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 4 |
| 4 | 75-79 | 4 |
| 0 | 70-74 | 0 |
| 4 | 65-69 | 0 |
| 4 | 60-64 | 8 |
| 0 | 55-59 | 0 |
| 0 | 50-54 | 0 |
| 8 | 45-49 | 0 |
| 4 | 40-44 | 8 |
| 0 | 35-39 | 0 |
| 8 | 30-34 | 0 |
| 4 | 25-29 | 0 |
| 4 | 20-24 | 0 |
| 0 | 15-19 | 8 |
| 0 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 66 ziren, horien artean 51 aktiboak ziren eta 15 inaktiboak ziren. 51 pertsona aktiboetatik 50 lanean zeuden (30 gizon eta 20 emakume) eta 1 langabezian (1 emakume eta 1 emakume). 15 pertsona inaktiboetatik 5 erretiraturik zeuden, 6 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2000. urtean Paroy udalerrian 7 nekazaritza-ustiategi zeuden.

## Hezkuntza eta osasun ekipamenduak

2009an lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q907563
* Multimedia: Paroy (Doubs) / Q907563
# Parpailagilea (margolana)

Parpagilea edo ehoziri-langilea (nederlanderaz: De Kantwerkster) Jan Vermeer margolari herbeheretarraren margolan ezagunenetarikoa da. 1669-1670 urteetan sortu zuen, ostera Louvre museoan erakusgai jarri zelarik.
Margo-oihal eta egurrezko egitura gainean eginiko oliozko margolana da, 23,9 x 20,5 cm-ko dimentsioekin Vermeer-en obra txikiena bezala kontsideraturik. Bertan, kanezu horia daraman emakume gazte bat islatzen da; bobin pare bat eusten du ezkerreko eskuan, orratz bat ehoziri-lana egiten ari den kuxinean jartzen duen bitartean.

## Erreferentziak

* ↑ Bonafoux, Pascal; Vermeer van Delft, Jan. (1992). Vermeer. Konecky & Konecky ISBN 978-1-56852-308-8. (Noiz kontsultatua: 2023-09-27).
* ↑ Huerta, Robert D.. (2005). Vermeer and Plato: painting the ideal. Bucknell university press ISBN 978-0-8387-5606-5. (Noiz kontsultatua: 2023-09-27).

## Kanpo estekak

* Datuak: Q1216387
* Multimedia: The Lacemaker by Johannes Vermeer / Q1216387
# Parque Avellaneda (Buenos Aires)

Parque Avellaneda Argentinako Buenos Aires hiriburuko hego-mendebaldean dagoen auzoa da. 53.229 biztanle ditu (2010etik aurrera), eta 5,2 km²-ko azalera du, hau da, 10.236,35 bizt/km²-ko biztanle-dentsitatea. Auzoa 9. Komunean dago. Auzo eguna urtero ospatzen da martxoaren 3an.

## Historia

Parque Avellaneda Nicolás Avellaneda Argentinako lehendakari ohiagatik izendatu zuten.
Auzoaren historia 1755ean hasi zen, gaur egungo Avellaneda Parkearen eremua Jesukristo Gure Jaunaren Karitate Santuaren Ermandadera transferitu zenean, bertan kapera bat eraiki baitzuen. 1822an, ermandadeak bere jabetza Ongintza Elkarteari eskualdatu zion, eta hark 1828an Domingo Olivera jaunari saldu zion. Don Oliverak, inguruko lur-jabe handienetako batek, nekazal ikerketarako institutu bat jarri zuen han. 1912ko martxoaren 7an, hiriak jabetza erosi zion Olivera familiari, eta 1914ko martxoaren 28an 30 hektareako parke publikoa ireki zuen, artean "Olivera" izenarekin. Urte bereko azaroaren 14an parkeari "Parque Avellaneda" izena eman zitzaion eta inguruko auzoari parkearen izena eman zitzaion.

## Kanpo estekak

* Datuak: Q597824
* Multimedia: Parque Avellaneda, Buenos Aires / Q597824
# Pello Zabaleta Kortaberria

    Artikulu hau idazleari buruzkoa da; beste esanahietarako, ikus «Pello Zabaleta».
Pedro Martin "Pello" Zabaleta Kortaberria (Legazpi, Gipuzkoa, 1942ko azaroaren 10a) gipuzkoar idazle eta itzultzailea da. Josu Zabaletaren anaia da.

## Biografia

Arantzazu, Foruan eta Erriberrin egin zituen Eliz ikasketak eta gero, Friburgon eta Erroman osatu zituen. Yakin aldizkariaren zuzendari izan zen 1964-1967 bitartean. Egan, Zeruko Argia, El Diario Vasco, Senez eta Olerti agerkarietan argitaratu ditu lanik aipagarrienak.
Zabaletarenak dira Zurubi luzea (1989), Lastozko zubia (1986), Bi poema t´erdi (1990) olerki-liburuak, eta horiek denak biltzen dituen Bigarren bizitza (1995) izenburuko bilduma. Itzulpen ugari egin ditu, alemanetik euskarara batez ere: Estepako otsoa (Hermann Hesse), Katharina Blumen ohore galdua (Heinrich Böll), Ateismoa kristautasunean (E. Block), Hareetako gizona (E.T.A. Hoffmann), Amerikarik ez dago (Peter Bichsel), Gabon, panpinatxo (Heidi Hassenmüller) eta Idazki hautatuak (G.E. Lessing), besteak beste.

## Lanak
### Poesia

* Zurubi luzea (1980, GAK)
* Lastozko zubia (1990, Hots)
* Bi poema t'erdi (1990, Elkar)
* Bigarren bizia (1995, EHU-UPV)

### Itzulpena

* Idazki hautatuak; G.E. Lessing (2002, Klasikoak)
* Gabon, panpinatxo; Heidi Hassenmüller (2002, Elkar)
* Utzi droga hori; Kelule Dagmar (2001, Elkar)
* Idazki hautatuak; Humboldt (2001, Klasikoak)
* Alde hemendik, makal hori; Ann Ladiges (2000, Erein)
* Apatxe zuria; Thomas Jeier (1995, Elkar)
* Lena teilatuan; Peter Hartling (1994, Elkar)
* Pirata teilatuan; Jo Pestum (1993, SM)
* Moritz Zakus, sudur zorrotza; Mira Lobe (1993, SM)
* Hareetako gizona; E.T.A. Hoffmann (1992, Erein)
* Estepako semeak; Hans Baumann (1981, Hordago)
* Bertatik ikusita beste era batera dira gauzak; Achim Briger (1985, Elkar)
* Jennyren ibilaldiak; Rosemarie Mirajkar (1984, Elkar)
* Estepako otsoa; Hermann Hesse (1986, Elkar)
* Baso guztietan dago sagu bibolinjole bat; Gina Ruck Pauquet (1985, Elkar)

## Kanpo loturak

* Pello Zabaleta literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265734
# Pelloko armarria

Pelloko armarria (finlandieraz, Pellon vaakuna) Finlandiako ipar-mendebaldean dagoen Pello udalerriaren ikur nagusia da.
1952. urtean sortu zuen Olof Eriksson artista helsinkiarrak eta Pelloko udalbatzak urte bereko martxoaren 17an onartu zuen (Barne Ministerioak maiatzaren 30ean). Bertan agertzen diren irudiekin, egileak udalerriko natura eta kultura adierazi nahi izan zituen. Zelai urdin ilunaren gainean, zilarrezko hiru tontor daude, buruan 1+2 kokapena duten zilarrezko sei puntako hiru izar dituztenak. Tontorrek Pierre Louis Maupertuis astronomo, matematikari eta filosofo frantsesaren ikerkuntza bidaia irudikatzen dute; izan ere, Lurraren neurri zehatza mugatzeko, zientzialariak Pellora bidaia egin zuen 1736-1737 urte bitartean. Bere eginkizuna burutzeko, Maupertuis udalerriko Horilankero, Kittisvaara eta Niemivaara muinoetara igo behar izan zuen eta, hain zuzen ere, hiru muino hauek dira armarriko hiru tontorrak irudikatzen dituztenak. Bestetik, agertzen diren hiru izarrek hiriaren kokapena adierazten dute, Zirkulu Polar Artikoaren bihotzean.

## Erreferentziak

* ↑ Suomen kunnallisvaakunat. Suomen Kunnallisliitto, 153 or. ISBN 951-773-085-3..
* ↑ Kunnat.net Vaakunat; Pello.2013.07.27

## Ikus, gainera

* Lappiko armarrien zerrenda

## Kanpo estekak

* Datuak: Q11887273
# Pello Zabaleta Lekuona

    Artikulu hau bertsolariari buruzkoa da; beste esanahietarako buruzkoa beste hau da: «Pello Zabaleta».
Pello Zabaleta Lekuona (Errenteria, 1896ko abuztuaren 3a - ib., 1967ko martxoaren 12a) Gipuzkoako bertsolaria izan zen.

## Bizitza

Gurasoak Manuel Zabaleta Etxeberria, bertsolaria, (Oiartzun, 1866 – Errenteria, 1925) eta Manuela Kristina Lekuona Lopetegi (Errenteria, 1858 – 1915) zituen. Errenterian jaio bazen ere, familia berehala Oiartzunera joan zen bizitzera. 1927ko uztailaren 7an, Rosario Miranda astigarragarrarekin ezkondu zen. Pellok eta Rosariok bost seme-alaba izan zituzten. Lan ugari izan zituen, besteak beste igeltsero eta zeramika fabrikako langile.

## Lanak

Antonio Zavalak argitaratu zituen Pello Zabaletaren bertsoak, Juan anaiarenekin batera Juan eta Pello Zabaleta bertsolariak (1967) bertso bilduman. Bertso jarriak Bertsolariya aldizkarian argitaratu zituen. Haren bertso sail ezagunenak dira: Europako Gerrari (1917), Sesiyo bat (1923), Alkar eziñ ikusiya (1932), Ijito antzeko bati (1931), Langillien alde (1934), Katu baten istoriya (1942), Oraingo Errenteriari (1946), Errenteriko Jangoiko-Txiki zanaren bizitza (1963).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auspoa bilduma: «Juan eta Pello Zabaleta bertsolariak»

## Kanpo estekak

* Pello Zabaleta literaturaren zubitegian
* Pello Zabaleta BDB datu-basean
* Datuak: Q12265735
# Pello Zabaleta

Pello Zabaleta pertsona bien izena da:
* Pello Zabaleta Lekuona (1896-1967), Errenteriako bertsolaria.
* Pello Zabaleta Kortaberria (1942), Legazpiko idazlea.
# Pelloko eliza

Pelloko eliza :
| Eliza udan zuhaitzen artean. ||
| Udalerria | Pello, Lappi |
| Herrialdea | Finlandia |
| Erlijioa | Luteranoa |
| Eserleku-kop. | 350 eserleku |
| Garaia | 1953. urtean amaitua |
| Helbidea | Tapulitie 1, Pello |
| 66°47′49″N 23°59′26″E﻿ / ﻿66.79694°N 23.99056°E﻿ / 66.79694; 23.99056 ||
| Pelloko parrokia (Finlandieraz) ||
Pelloko eliza (finlandieraz, Pellon kirkko) Finlandiako Pello udalerriko eliza nagusia da. Torne ibarra azpieskualdeko bigarren eliza handiena da eta guztira, 350 fededunentzako eserlekua dauka. Eliza, Finlandiako Eliza Ebanjelio-luteranoa erakundeko kidea da eta Pelloko elizatearen izatea da.
Laponiako Gerran alemaniarrek Turtolan zegoen udalerriko eliza nagusia suntsitu zuten eta 1949. urtean, herritarrek udalerriko eliza nagusi berria biztanle gehien zeuzkan (eta dauzkan) herrian eraikitzea erabaki zuten, Pello herrian hain zuzen. Eliza, urte bat beranduago eraikitzen hasi ziren Amerikako luteranoek bidalitako diru-laguntzari esker eta azkenean, 1953. urtean eraikitze-lanak bukatu ziren. Eliza abuztuaren 16ean ireki zuten lehenbizikoz; Pelloko elizak, ordura arte udalerriko eliza nagusia izandako Turtolako eliza ordezkatu zuen eta udalerriaren izena ere Turtola izatetik Pello izatera aldatu zen.
Betoizko eliza bi eraikinetan banatua dago, elizaren eraikina eta ezkilategia. Eraikin nagusi eta handienean dago eliza. Eraikin zuri horren barruan 350 eserleku eta Aale Hakava finlandiar margolariaren artelan ezagunenetako bat daude, elizako erretaula edo oholtza. Teilatu iluna lehenengo solairuraino jaisten da eta Lappiko elizek duten estiloaren adibide argia da. Ezkilategia edo kanpandorrea ere, estilo berekoa dugu eta sarreratik hamar metrora baino ez dago. Antero Pernaja arkitektoak bi eraikinak diseinatu zituen.

## Erreferentziak

* ↑ Pellon seurakunta
* ↑ Aale Hakava

## Ikus, gainera

* Finlandiako Eliza Ebanjelio-luteranoa
* Turtolako eliza

## Kanpo estekak

* Pelloko eliza (Ingelesez)
* Pelloko parrokia (Finlandieraz)
* Datuak: Q11887274
* Multimedia: Pello Church / Q11887274
# Pello Urrutia

Pello Urrutia Uriarte (1958-) arabar botanikaria da. Arabako Natur Institutuaren kidea, 1999an Claves ilustradas de la Flora del País Vasco y territorios limítrofes argitaratu zuen.
* Datuak: Q33696987
* Espezieak: Pello Urrutia
# Pello Urzelai

Pello Urzelai Agirre (Bilbo, Bizkaia, 1961) kazetari euskalduna da.

## Biografia

Argia eta Hemen astekarietan jardun ondoren Euskaldunon Egunkaria-ko kazetaria izan zen egunkariaren sorreratik bertatik, politika-sailean. Gerora, Berria egunkariko Politika Sailaren arduraduna.
2010. urtean Amesgaiztoa. Egunkaria auziko epaiketaren kronika liburua egin zuen, Egunkaria Auziko protagonisten lekukotasunarekin. 1999an Su-etenaren apustua liburua argitaratu zuen, Lizarra-Garaziko akordiotik (1998-09-12) Udalbiltzaren sorrerara (1999-09-18) joan zen urtearen kronika.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265730
* Multimedia: Pello Urzelai / Q12265730
# Pello Varela

Pello Varela (Gasteiz, 1960ko azaroaren 10a - ) gaur egungo gidoilari eta zinema zuzendari euskalduna da.

## Biografia

Dokumentalaren arloa jorratu du batik bat; hala ere, 1985ean bere lehenengo film laburra filmatu zuen, bere aistialdiko jardueratzat.
Bernardo Atxagarekin lan egin zuen, haren ipuinetako bat pantaila handira eramateko: Aitona Martin eta biok. Film labur horrekin, bi sari jaso zituen Lekeitioko zinema jaialdian.
Horrez geroztik, Azorín idazlearen ipuin batean oinarritutako film laburra egin zuen: Badaezpada: El vecino afectuoso. Filme horrekin, Internacional Festival Independend of New York jaialdira joatea lortu zuen, lau puntutik hiru eskuratuz.
Gaur egun, euskarazko film luze bat prestatzen ari da, bertan Aizpea Goenaga, Mikel Laskurain, Kandido Uranga, Xabier Bilbao eta Anjel Alkain aktore famatuak parte hartuko dutelarik.

## Filmografia

* 1984 - Trikuharriak. Cine Vasco Ciudad de Vitoria saria.
* 1985 – Escobero de Narbaiza. Diputazioko Sari Berezia eta Zestoako Jaialdian Aipamen Berezia.
* 1986 - Hor duzu hurrengoa (Txema Blasco). Donostiako Zinemaldiko XXVI edizioan, Alcalá de Henaresen eta IMAGFICen aukeratua.
* 1987 - Azpiko gizona.
* 1988 - Bi, marra berean.
* 2001 - Araia Gogoan (Dokumentala).
* 2004 - Aitona Martin eta biok.
* 2007 - Badaezpada: El vecino afectuoso.
* 2011 – Leon apaizaren eskarmentua.
* 2011 - Amaia eta Hiriak (Dokumentala).
* 2011 - Araia TX. (Txalaparta munduari buruzko dokumentala).
* 2011 - Euskal Ezkontza. (Dokumentala)

## Gidoiak

* 1984 - Trikuharriak.
* 1985 – Escobero de Narbaiza.
* 1986 - Hor duzu hurrengoa.
* 1987 - Azpiko gizona.
* 1988 - Bi, marra berean.
* 1991 - Ciudad Interior.
* 2004 - Aitona Martin eta biok.
* 2007 - Badaezpada: El vecino afectuoso.
* 2008 - Silverio Landa, detective bilbaíno. Bi ataleko telefilma.
* 2009 - Lagun zoriontsu baten istorioa. Bernardo Atxagarekin batera idatzitako gidoia.
* 2010 – Benjamín de Tudela, viajero del tiempo. Film luzearen gidoia.
* 2011 - Lázaro Forever.
* 2011 – Leon apaizaren eskarmentua.

## Bideoklipak

* 2002 - Zaldiak Hartuta. Mikel Telleriaren bideoklipa
* 2006 – Segizu Irauten. Gartzen taldearen bideoklipa

## Spot

* 2011 - Horma Rocodromos.

## Ohiko laguntzaileak

* Txema Blasco
* Rafa Martín
* Pedro Otaegi

## Ikus, gainera

* Dokumentalak Euskal Herrian

## Kanpo estekak

* Noticias relacionadas con Pello Varela en El Correo
* El gasteiztarra Pello Varela cerró el festival de Cine Independiente de Nueva York con El Vecino Afectuoso
* Noticias de Álava
* Datuak: Q11698723
# Paddy Considine

Patrick George Paddy Considine (1973ko irailaren 5a, Burton upon Trent, Staffordshire) ingeles aktore, zinema zuzendari eta gidoilari bat da.

## Filmografia

| Urtea | Filma | Pertsonaia | Oharrak |
| 1999 | A Room for Romeo Brass | Morell | |
| 2000 | Last Resort | Alfie | |
| 2000 | Born Romantic | Ray | |
| 2001 | Happy Now | Glen Marcus | |
| 2001 | The Martins | Hatfield grabazio argitaratzailea | |
| 2002 | 24 Hour Party People | Rob Gretton | |
| 2002 | Doctor Sleep | Elliot Spruggs | |
| 2002 | My Wrongs 8245-8249 and 117 | Bere burua antzeztuz | Laburmetraia |
| 2002 | Bouncer | Labanadun gizona | Laburmetraia |
| 2003 | In America | Johnny | |
| 2004 | Dead Man's Shoes | Richard | Gidoigilea |
| 2004 | My Summer of Love | Phil | |
| 2005 | Cinderella Man | Mike Wilson | |
| 2005 | Stoned | Frank Thorogood | |
| 2006 | Baso ilunean | Norman | |
| 2006 | Pu-239 | Timofey Berezin | |
| 2006 | This is England | | Gidoigilea Krediturik gabe |
| 2006 | "Leave Before the Lights Come On" | Idazlea | Arctic Monkeys-en bideoa |
| 2007 | Hot Fuzz | DS Andy Wainwright | |
| 2007 | The Bourne Ultimatum | Simon Ross | |
| 2007 | Dog Altogether | | Gidoigilea eta zuzendaria |
| 2008 | My Zinc Bed | Paul Peplow | |
| 2009 | The Cry of the Owl | Robert Forrester | |
| 2009 | Red Riding: In the Year of Our Lord 1980 | Peter Hunter detektibea | |
| 2009 | Le Donk & Scor-zay-zee | Le Donk | |
| 2010 | Submarine | Graham T. Purvis | |
| 2011 | The Suspicions of Mr Whicher | Jonathan Whicher detektibea | |
| 2011 | Blitz | Porter Nash sarjentua | |
| 2011 | Tyrannosaur | | Gidoigilea eta zuzendaria Ahotsa bakarrik |
| 2012 | Girl on a Bicycle | Derek | |
| 2012 | Now Is Good | Aita | |
| 2013 | The World's End | Steven Prince | |
| 2014 | Child 44 | | Filmatzeke |
| 2014 | Pride | Dai Donovan | |

## Kanpo estekak

* Paddy Considine aktorearen IMDBko fitxa irakurgai (Ingelesez)
* Datuak: Q498389
* Multimedia: Paddy Considine / Q498389
# Paddock Wood

Paddock Wood, Ingalaterrako hego-ekialdean dagoen udalerri bat da, Kent konderrian.
2011n 8.253 biztanle zituen.
* Datuak: Q2152461
* Multimedia: Paddock Wood / Q2152461
# Paddlewheelita

Paddlewheelita mineral bat da.

## Ezaugarriak

Paddlewheelita elementu kimiko mineralaren formula kimikoa hau da: ${\ce {MgCa5Cu2(UO2)4(CO3)12(H2O)33}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Paddlewheelite: Mineral information, data and localities.» www.mindat.org (Noiz kontsultatua: 12-05-2019).
# Paddle

* Padela, (batzuetan euskaraz jatorrizko ingelesez bezala paddle idatzia) XX. mendean Mexikon sortutako kirola da.
* Arraun surfa, paddle surfa edo padelsurfa surf kirolaren aldaera bat da, Hawaiin sortua.
# Paddy's Lamentation

Paddy's Lamentation (euskaraz Paddyren Aieneak, Paddy irlandarrek jaso ohi duten ezizena da) irlandar abesti herrikoi bat da.
XIX. mendean egile ezezagunak konposatu eta idatzitako abestia da, bertan halabeharrez AEBra joan eta Ameriketako Estatu Batuetako Gerra Zibilan Iparraldeko Yankeen edota Batasunaren alde parte hartu zuten irlandar etorkinen gorabeherak kontatzen da (Abraham Lincolnen alde borrokatu beharra izan zutela argi aipatzen baita), gehienak Iparraldeko edo Batasunaren aldean, Hegoaldeko edo Konfederatuen aldean irlandarra ere izan arren, irlandar etorkin gehienak Iparraldeko hiri handietan bizitzen jarri baitziren.
Zineman hainbat fimetan agertu izan den abestia da, ziurrenik denetan ospetsuena Linda Thompson abeslariak Gangs of New York filman abestutako bertsioa delarik.

## Hitzak

Well it's by the hush, me boys, and sure that's to hold your noise And listen to poor Paddy's sad narration I was by hunger pressed, and in poverty distressed So I took a thought I'd leave the Irish nation
Here's to you boys, now take my advice To America I'll have ye's not be going There is nothing here but war, where the murderin' cannons roar And I wish I was at home in dear old Dublin
Well I sold me ass and cow, my little pigs and sow My little plot of land I soon did part with And me sweetheart Bid McGee, I'm afraid I'll never see For I left her there that morning broken-hearted
Well meself and a hundred more, to America sailed o'er Our fortunes to be made [sic] we were thinkin' When we got to Yankee land, they shoved a gun into our hands Saying "Paddy, you must go and fight for Lincoln"
General Meagher to us he said, if you get shot or lose your head Every murdered soul of youse will get a pension Well meself I lost me leg, they gave me a wooden peg, And by God this is the truth to you I mention
Well I think meself in luck, if I get fed on Indian buck And old Ireland is the country I delight in With the devil, I do say, it's curse Americay For I think I've had enough of your hard fightin'

## Kanpo estekak

* Linda Thompson abeslariak Gang Of New York filman abestutako Paddy's Lamentation abestia entzungai. Youtube.com (Ingelesez)
* Paddy's Lamentation abestia entzungai. Youtube.com (Ingelesez)
* Mary Black abeslariaren Paddy's Lamentation abestia. Youtube.com (Ingelesez)
* Sinead O'Connor abeslariaren Paddy's Lamentation abestia. Youtube.com (Ingelesez)
* David Kincaid abeslariaren Paddy's Lamentation abestia. Youtube.com (Ingelesez)

## Kanpo estekak

* Datuak: Q16518574
# Paddy Ashdown

Paddy Ashdown, izen osoz Jeremy John Durham Ashdown eta titulu izenez Ashdown of Norton-sub-Hamdon Baroia, (New Delhi, Britainiar Raj, 1941eko otsailaren 27a – Norton-sub-Hamdon, Somerset, 2018ko abenduaren 22a) britainiar politikari eta diplomazialari izan zen. Erresuma Batuko Liberal Demokratak alderdi zuzendu zuen 1988 eta 1999 bitartean. 2002tik 2006ra Bosnia eta Herzegovinarako Ordezkari Nagusia izan zen.

## Lanak

* The Ashdown Diaries 1988–1997 (2000)
* The Ashdown Diaries 1997–1999 (2001)
* Swords and Ploughshares:Building Peace in the 21st Century (2008)
* A Fortunate Life:The Autobiography of Paddy Ashdown (2010)
* The Cruel Victory:The French Resistance, D-Day and the Battle for the Vercors 1944 (2011)
* A Brilliant Little Operation: The Cockleshell Heroes and the Most Courageous Raid of World War 2 (2012)
* Game of Spies – The Secret Agent, the Traitor and the Nazi (2016)
* Nein!: Standing Up to Hitler 1935–1944 (2018)
* Datuak: Q333066
* Multimedia: Paddy Ashdown / Q333066
# Paddington hartza

Paddington Hartza Erresuma Batuko haur literaturako fikziozko pertsonaia bat da. Lehenengo aldiz, 1958. urtean agertu zen A Bear called Paddington (Paddington izeneko hartza) izeneko liburuan, hau Michael Bond idazle ingelesak idatzia eta Peggy Fortnum ilustratzaileak ilustratua izan zen. Liburua, 30 hizkuntzetara itzulia izan da eta munduan zehar 30 milioi kopia baino gehiago saldu dira.

## Historia

Pertsonaia hau sortzeko, Bond 1956ko Gabonetan Londresko Paddington tren geltokitik hurbil dagoen denda batean ikusi zuen peluxezko hartz batean oinarritu zen. Hartz hori, bere emazteari opari modura erosi zion. Panpina izan zen beraz, Bonden inspirazio eta historia idazten hasi zen. Hamar egun geroago, lehen liburua idatzia zuen: A Bear called Paddington, eta 1958ko urriaren 13an argitaratu zen.

## Pertsonaia

Paddington Hartza Perutik datorren etorkina da. Brown familiak Londreseko Paddington geltokian aurkitu zuen, izena hortik datorkiolarik. Pertsonaia hau, haur literatura ingeleseko pertsonai klasiko bihurtu da. 2014ko azaroaren 28an Erresuma Batuan Paddington filma estreinatu zen, Paul King-ek zuzendua, Ben Whishaw-ek protagonizatua (hartzari ahotsa jarriz), Nicole Kidman, Hugh Bonneville eta Sally Hawking-ekin batera.

## Erreferentziak

* ↑ How It All Started. 2008-05-09 (Noiz kontsultatua: 2018-10-24).
* ↑ Paddington Bear. 2008-10-17 (Noiz kontsultatua: 2018-10-24).

## Kanpo estekak

* Datuak: Q632908
* Multimedia: Paddington Bear / Q632908